ಕೊರೊನಾ 2ನೇ ಅಲೆಗೆ 500ಕ್ಕೂ ಹೆಚ್ಚು ವೈದ್ಯರು ಬಲಿ ನವದೆಹಲಿ, ಮೇ 26 ಕೊರೊನಾ ಮೊದಲ ಅಲೆಗಿಂತ 2ನೇ ಅಲೆಯಲ್ಲಿ ಹೆಚ್ಚು ಸಾವುಗಳು ಸಂಭವಿಸಿದ್ದು ಕೊರೊನಾ ವಾರಿಯರ್ ಗಳಾಗಿರುವ 513 ವೈದ್ಯರು ಬಲಿಯಾಗಿದ್ದಾರೆ ಎಂದು ಭಾರತೀಯ ಮೆಡಿಕಲ್ ಅಸೋಸಿಯೇಷನ್ ಐಎಂಎ ವರದಿ ಮಾಡಿದೆ. ರಾಜಧಾನಿ ದೆಹಲಿಯಲ್ಲಿ ಕಿಲ್ಲರ್ ಕೊರೊನಾಗೆ 103 ಮಂದಿ ವೈದ್ಯರು ಬಲಿಯಾಗಿದ್ದರೆ, ಬಿಹಾರದಲ್ಲಿ 96, ಉತ್ತರ ಪ್ರದೇಶದಲ್ಲಿ 41, ಗುಜರಾತ್ 31, ಜಾರ್ಖಂಡ್ 29, ತೆಲಂಗಾಣ 29, ಕರ್ನಾಟಕ ದಲ್ಲಿ 8 ವೈದ್ಯರ ಪ್ರಾಣಕ್ಕೆ ಸಂಚಕಾರ ತಂದಿದೆ. ಕೊರೊನಾಗೆ ಮೊದಲನೇ ಅಲೆಯಲ್ಲಿ 748 ಮಂದಿ ವೈದ್ಯರು ಬಲಿಯಾದ ಬಗ್ಗೆ ಇತ್ತೀಚೆಗೆ ಐಎಂಎ ವರದಿ ನೀಡಿತ್ತು. ಅಂದಾಜಿನ ಪ್ರಕಾರ 1200ಕ್ಕೂ ಹೆಚ್ಚು ವೈದ್ಯರು ಕೊರೊನಾಗೆ ಬಲಿಯಾಗಿದ್ದಾರೆ ಆದರೆ ವೈದ್ಯಕೀಯ ಅಸೋಸಿಯೇಷನ್ ಪ್ರಕಾರ 3.5 ಲಕ್ಷ ವೈದ್ಯರಷ್ಟೇ ಕಾರ್ಯನಿರ್ವಹಿಸುತ್ತಿದ್ದಾರೆ ಎಂದು ವರದಿ ಕೊಟ್ಟಿದೆಯಾದರೂ ಭಾರತದಲ್ಲಿ 12 ಲಕ್ಷ ವೈದ್ಯರಿದ್ದಾರೆ ಎಂದು ವರದಿಯಿಂದ ಬಹಿರಂಗ ಗೊಂಡಿದೆ. ಭಾರತದಲ್ಲಿರುವ ಶೇ.66 ಮಂದಿ ಆರೋಗ್ಯ ಕಾರ್ಯಕರ್ತರು ಕೊರೊನಾ 2ನೆ ಲಸಿಕೆ ಪಡೆದಿದ್ದಾರೆ ಎಂದು ಮೂಲಗಳು ತಿಳಿಸಿವೆ.